CELEX: 62020CA0714
Language: lt
Date: 2022-05-12 00:00:00
Title: Byla C-714/20: 2022 m. gegužės 12 d. Teisingumo Teismo (šeštoji kolegija) sprendimas byloje (Commissione tributaria provinciale di Venezia (Italija) prašymas priimti prejudicinį sprendimą) U.I. Srl / Agenzia delle dogane e dei monopoli – Ufficio delle dogane di Venezia (Prašymas priimti prejudicinį sprendimą – Muitų sąjunga – Pridėtinės vertės mokestis (PVM) – Direktyva 2006/112/EB – 201 straipsnis – Prievolę mokėti mokestį turintis asmuo – Importo PVM – Sąjungos muitinės kodeksas – Reglamentas (ES) Nr. 952/2013 – 77 straipsnio 3 dalis – Netiesioginio atstovo muitinėje ir bendrovės importuotojos solidarioji atsakomybė – Muitai)

2022 6 27   
            
            
               LT
            
            
               Europos Sąjungos oficialusis leidinys
            
            
               C 244/9
            
         
      2022 m. gegužės 12 d. Teisingumo Teismo (šeštoji kolegija) sprendimas byloje (Commissione tributaria provinciale di Venezia (Italija) prašymas priimti prejudicinį sprendimą) U.I. Srl / Agenzia delle dogane e dei monopoli – Ufficio delle dogane di Venezia
      
      (Byla C-714/20) (1)
      
      (Prašymas priimti prejudicinį sprendimą - Muitų sąjunga - Pridėtinės vertės mokestis (PVM) - Direktyva 2006/112/EB - 201 straipsnis - Prievolę mokėti mokestį turintis asmuo - Importo PVM - Sąjungos muitinės kodeksas - Reglamentas (ES) Nr. 952/2013 - 77 straipsnio 3 dalis - Netiesioginio atstovo muitinėje ir bendrovės importuotojos solidarioji atsakomybė - Muitai)
      (2022/C 244/11)
      Proceso kalba: italų
      
         Prašymą priimti prejudicinį sprendimą pateikęs teismas
      
      
         Commissione tributaria provinciale di Venezia
      
      
         Šalys pagrindinėje byloje
      
      
         Pareiškėja: U.I. Srl
      
      
         Atsakovas: Agenzia delle dogane e dei monopoli – Ufficio delle dogane di Venezia
      
      
         Rezoliucinė dalis
      
      
                  1.
               
               
                  2013 m. spalio 9 d. Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas, 77 straipsnio 3 dalis turi būti aiškinama taip, kad pagal šią vienintelę nuostatą netiesioginis atstovas muitinėje turi pareigą tik sumokėti muitus, mokėtinus už jo deklaruotas prekes, bet neprivalo mokėti importo pridėtinės vertės mokesčio už tas pačias prekes.
               
            
                  2.
               
               
                  2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos 201 straipsnis turi būti aiškinamas taip, kad netiesioginio atstovo muitinėje atsakomybė už importo pridėtinės vertės mokesčio sumokėjimą negali būti pripažinta solidariai su importuotojo atsakomybe nesant nacionalinės teisės nuostatų, kuriomis jis būtų aiškiai ir nedviprasmiškai laikomas arba pripažįstamas turinčiu prievolę sumokėti šį mokestį.
               
            
         (1)  Gavimo data: 2020 12 24.